b'\n_START_ARTICLE_\nZgrada Radio Rijeke\n_START_SECTION_\nPovijest\n_START_PARAGRAPH_\nSagra\xc4\x91ena je 1848. godine po projektu arhitekta Antona Deseppia, kao Casino patriottico, okupljali\xc5\xa1te gra\xc4\x91anske elite iz sredine 19. stolje\xc4\x87a. Nosi obilje\xc5\xbeja kasnog klasicizma. Ima elegantno pro\xc4\x8delje s balkonom koji po\xc4\x8diva na altani sa stupovima. Prolaz kroz zgradu ve\xc5\xbee Korzo s Trgom._NEWLINE_Od 1889. godine u njoj je Hrvatska \xc4\x8ditaonica, sredi\xc5\xa1te kulturnog, umjetni\xc4\x8dkog i politi\xc4\x8dkog \xc5\xbeivota Rije\xc4\x8dana. U njenoj dvorani, okrenutoj prema Trgu, donesena je 1906. Rije\xc4\x8dka rezolucija, po kojoj je trg i dobio ime.'